2015 m. Lietuvos jaunių sporto žaidynėse iškovota II – oji vieta

 Lapkričio 25 d. konferencijų centre ,,Karolina‘‘, Vilniuje įvyko 2015 m. Lietuvos jaunių sporto žaidynių nugalėtojų apdovanojimas, į kurį vyko Pagėgių meno ir sporto mokyklos direktorė Evelina Norkienė bei sporto skyriaus koordinatorė Alvyra Jankantienė.

 Sporto žaidynės rengiamos jau 22 m. Šiuo projektu siekiama populiarinti strategines sporto šakas, skatinti jaunimo aktyvumą, suteikti naujas galimybes visiems, besidomintiems sportu, o taip pat padėti Lietuvos treneriams surasti sporto talentus. Žaidynes rengia Lietuvos sporto federacijų sąjunga (LSFS), vienijanti 80 sporto federacijų. Šių metų žaidynėse dalyvavo beveik 15 tūkstančių dalyvių, jos vyko balandžio – spalio mėnesiais.

 Visi Lietuvos miestai, rajonai bei savivaldybės buvo suskirstytos į 6 grupes pagal mokinių skaičių. Pagėgių savivaldybė priklausė 6 grupei, kurioje buvo 13 rajonų ir savivaldybių: Molėtų, Visagino, Alytaus, Širvintų, Palangos, Zarasų, Kazlų Rūdos, Ignalinos, Kalvarijos, Pagėgių, Rietavo, Birštono, Neringos. Šioje grupėje I vietą iškovojo Palanga, II – Pagėgiai, III – Visaginas. Pagėgiškiai II – ąją vietą iškovojo pirmą kartą, keturis kartus buvo iškovota III vieta.

 Apdovanojimai buvo įteikti 17 savivaldos atstovų bei 30 sporto mokyklų vadovų. Juos teikė Lietuvos tautinio olimpinio komiteto prezidentė Daina Gudzinevičiūtė bei LSFS prezidentas Rimantas Kveselaitis. Pagėgiškiams buvo įteikta taurė bei diplomai – Pagėgių savivaldybei, Švietimo skyriaus vedėjai Virginijai Sirvidienei bei Pagėgių meno ir sporto mokyklos direktorei Evelinai Norkienei.

 Žaidynių metu pagėgiškiai surinko 4716,84 taškų ir nuo pirmos vietos atsiliko tik 170 taškų. Daugiausiai taškų žaidynėse surinko futbolininkai (treneris Darius Stažys) – 1448, 1286 taškus gavo lengvaatlečiai (trenerė Alvyra Jankantienė), 1000 taškų - imtynininkai (treneris Antanas Merkevičius), 651 – tinklininkai (treneris Antanas Musvydas) ir 331 – krepšininkai (treneris Ervinas Kuncaitis).

 Evelina Norkienė

 Pagėgių meno ir sporto mokyklos direktorė